సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఆరేళ్ల సామ్సంగ్ ఆధిపత్యానికి షియోమి గండి
భారత నంబర్ వన్ స్మార్ట్‌ఫోన్ మాదేనంటూ కొన్నాళ్లుగా షియోమి ప్రచారం చేస్తోంది. మొత్తానికి ఇదే నిజమైంది.
TNN | Updated:
Jan 25, 2018, 04:35PM IST
భారత నంబర్ వన్ స్మార్ట్&zwnj;ఫోన్ మాదేనంటూ కొన్నాళ్లుగా షియోమి ప్రచారం చేస్తోంది. మొత్తానికి ఇదే నిజమైంది. తాజా లెక్కల ప్రకారం భారత్&zwnj;లో షియోమి నంబర్ వన్ స్మార్ట్&zwnj;ఫోన్ సంస్థగా అవతరించింది. ఆరేళ్లపాటు భారత స్మార్ట్&zwnj;ఫోన్ మార్కెట్&zwnj;ను ఏలిన కొరియా దిగ్గజం సామ్సంగ్ రెండో స్థానానికి పడిపోయింది. పరిశోధన సంస్థ కానలిస్ నివేదిక ప్రకారం చైనీస్ కంపెనీ షియోమి భారత్&zwnj;లో అగ్రస్థానానికి ఎగబాకింది. 2017 నాలుగో త్రైమాసికంలో షియోమి మొత్తం 8.2 మిలియన్ యూనిట్లను భారత్&zwnj;లో విక్రయించింది.
భారత మార్కెట్&zwnj;లో 17 శాతం వార్షిక వృద్ధి సాధించినట్లు సామ్సంగ్ ప్రకటించినప్పటికీ.. తన ఆధిపత్యాన్ని కాపాడుకోవంలో మాత్రం విఫలమైంది. నాలుగో త్రైమాసికంలో సామ్సంగ్ మొత్తం 7.3 మిలియన్ స్మార్ట్&zwnj;ఫోన్లను విక్రయించి రెండో స్థానంతో సరిపెట్టుకుంది. మొత్తంగా చూసుకుంటే భారత్&zwnj;లో స్మార్ట్&zwnj;ఫోన్ మార్కెట్ వృద్ధి 6 శాతంగా ఉందని కానలిస్ నివేదిక వెల్లడించింది. వివో, ఒప్పో, లెనెవో వరసగా టాప్ 5లో స్థానం సంపాదించాయి. దేశంలో మొత్తం 30 మిలియన్ల స్మార్ట్&zwnj;ఫోన్లను ఈ ఐదు కంపెనీలు విక్రయించినట్లు నివేదిక పేర్కొంది.